Добър ден,  

в момента ползвам годишната си платена отпуска след приключило майчинство, подадох също заявление за ползване на част от полагащия ми се неплатен отпуск за отглеждане на дете до 8год. възраст след платения отпуск в размер на малко повече от месец. Тези отпуски ги ползвам, защото подадох предизвестие за напускане, което по договор трябва да е 2 месеца по-рано. Напускам, защото не мога да се справя с отглеждането на детето ми ( самотна майка съм) с работното време, което работодателя ми предлага. Междувременно си намерих нова работа, която ще трябва да започна след изтичане на първия месец. Въпросът ми е : имам ли право да започна работа на новото място докато тече неплатената ми отпуска за отглеждане на дете преди да е изтекъл срока на предизвестието за напускане и с какъв договор ако имам? Благодаря преварително!




Работа по време на неплатен отпуск за отглеждане на дете до 8годишна възраст
============================================================================

 

Здравейте, г-жо Бажлекова,


необходимо е да бъде прекратен безсрочният Ви трудов договор при предходния работодател с изтичане на двумесечното предизвестие, за да сключите нов трудов договор при пълно работно време с новия работодател.  

Съгласно чл. 111 Кодекса на труда работникът или служителят може да сключва трудови договори и с други работодатели за извършване на работа извън установеното за него работно време по основното трудово правоотношение (външно съвместителство), освен ако не е уговорено друго в индивидуалния му трудов договор по основното му трудово правоотношение, но както обяснявате ми се струва, че въпросната разпоредба не е приложима в случая.


Поздрави,  

адв. Николина Митова  

тел. 0898 303092


